# Blanes Hoquei Club

El Club Pati Blanes Atletic és una entitat esportiva de Blanes (La Selva), fundada el 2015 i dedicada a la pràctica de l'hoquei sobre patins. Està basada en la creació de jugadors i jugadores d'hoquei des de les bases més inferiors.

## Història

Fou fundat el mes d'abril de 1961 amb el nom de Club Hoquei Patí Blanes.
L'any 1989 el primer equip aconsegueix ascendir per primera vegada a la màxima categoria. L'any 2001 va guanyar el seu primer títol, la Copa del Rei. El 2002 juga per primera vegada una competició europea, la copa d'Europa. L'any 2010 va quedar subcampió de la Copa de la CERS. L'any 2007, aprofitant la celebració de la quarta edició de la Golden Cup, es presentà el nou himne oficial del Blanes Hoquei Club, compost i enregistrat per la banda blanenca Bizarre.
Des de l'any 2004 el Blanes Hoquei Club Fundació organitza la Golden Cup, competició oficial reconeguda per la Federació Internacional de Patinatge, en la que hi participen diverses seleccions internacionals a més del mateix club. El Blanes HCF ha guanyat les edicions de 2006 i 2007 mentre que les altres edicions les ha guanyat la selecció masculina de Catalunya (2004, 2005, 2008, 2009, 2010 i 2011). Des de l'edició de 2006, la Golden Cup també inclou la categoria femenina, on també hi ha participat la secció femenina del club, que va debutar-hi l'any 2009. A més, l'entitat ha estat seu de la fase final de la Copa del Rei els anys 1998, 2000 i 2011.
El Pavelló d'Esports de Blanes és l'estadi poliesportiu utilitzat pel Blanes Hoquei Club. Està situat al carrer Josep Tarradellas, núm. 2, 17300, de Blanes (la Selva).

## Palmarès

* 2 Golden Cups (2006 i 2007)
* 1 Copa espanyola / Copa del Rei (2001)

## Jugadors destacats

* Xavier Armengol i Serrat
* Ramon Benito i Martínez
* Ernest Freixes i Tarragona
* Xavier Lladó i Pons
* Jaume Llaverola i Vidal
* David Plaza i Balagué
* Santi Pons i Treserres
* Alexandre Ridaura i Ayats
* Kimi Ridaura i Ayats
* Josep Maria Selva i Cristià
* Lluís Teixidó i Sala
* Ivan Tibau i Ragolta

## Entrenadors

Llistat d'entrenadors en les seves etapes a l'OK Lliga:
* 1989-90 Manel Chércoles
* 1990-91 Manel Chércoles, Tin Benito
* 1993-94 Pere Gallén
* 1994-95 Pere Casas
* 1995-96 Pere Casas
* 1996-97 Bartomeu Granados
* 1997-98 Bartomeu Granados, Josep Maria Busquets
* 1999-00 Josep Maria Busquets, Josep Maria Clua
* 2000-01 Josep Maria Clua, Xavier Albet
* 2001-02 Josep Garriga
* 2002-03 Miquel Umbert
* 2003-04 Miquel Umbert, Xavier Gallén
* 2004-05 Xavier Gallén, Manel Barceló
* 2005-06 Manel Barceló
* 2006-07 Quim López
* 2007-08 Francesc Sucarrats
* 2008-09 Francesc Sucarrats
* 2009-10 Francesc Sucarrats, Manel Barceló
* 2010-11 Ramon Benito
* 2011-12 Ramon Benito
* 2012-13 Ramon Benito, Miquel Umbert
* 2013-14 Miquel Umbert, Ricard Hernáez, Ramon Benito

## Referències

* 1 2 3 4 «50 anys i casa nova». Avui, 24-02-2011.
* ↑ «El Blanes guanya la seva primera copa del Rei». Lamalla.cat, 18-03-2001.
* ↑ «El títol queda molt lluny». El 9 Esportiu, 17-05-2010. Arxivat de l'original el 2020-04-13. [Consulta: 28 agost 2011].
* ↑ «El Blanes s'emporta la Grup Tarradellas Cup per segon any consecutiu». EsportiuDigital, 03-06-2007 [Consulta: 28 agost 2011]. Arxivat 2012-03-15 a Wayback Machine. «Còpia arxivada». Arxivat de l'original el 2012-03-15. [Consulta: 28 agost 2011].
* ↑ «Catalunya, a revalidar el títol de la Golden Cup». Avui, 18-06-2009.
* 1 2 3 4 5 6 7 8 9 10 11 12 «Perfil a rinkhockey.net». rinkhockey.net. [Consulta: 1r octubre 2015].
* ↑ «El Blanes ha tingut 15 tècnics en 20 temporades en l'elit». L'Esportiu, 29-11-2013. Arxivat de l'original el 2015-11-27. [Consulta: 1r octubre 2015].

## Enllaços externs

* Blanes Hoquei Club - Lloc web oficial